Съобщение за инвестиционно предложение за реконструкция на автоснабдителна станция за светли горива и пропан-бутан в поземлен имот с идентификатор 47336.82.102 по кадастралната карта и кадастралните регистри на гр. Мартен, общ. Русе 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя „Булмаркет Груп“ ЕАД инвестиционно предложение за реконструкция на автоснабдителна станция за светли горива и пропан-бутан в поземлен имот с идентификатор 47336.82.102 по кадастралната карта и кадастралните регистри на гр. Мартен, общ. Русе, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 3 Енергийно стопанство, буква „в“ – Съоръжения за надземно складиране на природен газ. В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/.  
       Реконструкцията включва: 

· Монтаж на нов компресорен модул с ресивер за природен газ. Същият е оборудван            с вътрешна бутилкова акумулираща група с геометричен обем 840 литра. След нея, природният газ излиза по газопровод високо налягане, на който са монтирани регулатори, които намаляват налягането на 22 Mpa, преди подаване към газоколонката;

· Ново газопроводно отклонение с дължина 45 м. Същото започва от поземлен имот с идентификатор 47336.82.103 по кадастралната карта и кадастралните регистри на гр. Мартен, преминава подземно през имот с идентификатор 47336.82.101 и навлиза в имот с идентификатор 47336.82.102, където ще бъде разположен новия компресорен модул с ресивер за природен газ;

· Подмяна на комбинирана колонка за светли горива и пропан-бутан, с комбинирана колонка за светли горива, пропан-бутан и природен газ;

· Нов компресор с ресивер за сгъстен въздух.

       Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-4214-(4)-23.09.2022 г. Копие на писмото е изпратено до община Русе и кметство град Мартен. 
